stanford-oval/wikipedia huggingface dataset:
Mianseriini
Aiheesta muualla

Tolvonin pakkausseloste Laakeinfo.fissä
Mianserin hydrochloride: a novel antidepressant (englanniksi)
PubChem: Mianserin (englanniksi)
DrugBank: Mianserin (englanniksi)
Kyoto Encyclopedia of Genes and Genomes (KEGG): Mianserin (englanniksi)
Antidepressantit
| Valikoivat takaisinoton estäjät ja/tai reseptorimodulaattorit |
| --- | --- |
SSRI:t:   essitalopraami  fluoksetiini  fluvoksamiini  paroksetiini  sertraliini  sitalopraami  tsimelidiini‡ 
SNRI:t:   desvenlafaksiini*  duloksetiini  levomilnasipraani*  milnasipraani  tofenasiini*  venlafaksiini 
NRI:t:   atomoksetiini  reboksetiini  viloksatsiini* 
SARI:t:   etoperidoni‡  nefatsodoni‡  tratsodoni 
SMS:t:   vilatsodoni  vortioksetiini 
Muut:   agomelatiini  alfaetyylitryptamiini‡  alfametyylitryptamiini‡  amisulpridi  bupropioni  dekstrometorfaani/bupropioni*  esketamiini†  flupentiksoli  indeloksaksiini*  ketamiini†  medifoksamiini‡  nomifensiini‡  pivagabiini‡  tandospironi*  teniloksaksiini* 
| Trisykliset masennuslääkkeet |
| --- | --- |
Trisykliset masennuslääkkeet:   amineptiini‡  amitriptyliini  amitriptyliiniioksidi  butriptyliini  desipramiini  dibentsepiini  dosulepiini  doksepiini  imipramiini  imipramiinioksidi‡  iprindoli‡  klomipramiini  lofepramiini  melitraseeni  metapramiini‡  nortriptyliini  noksiptiliini  opipramoli  pipofetsiini  propitsepiini  protriptyliini  tianeptiini  tiatsesiimi‡  trimipramiini 
Tetrasykliset masennuslääkkeet:   amoksapiini*  maprotiliini‡  mianseriini  mirtatsapiini  setiptiliini* 
| Monoamiinioksidaasiestäjät |
| --- | --- |
Ei-selektiiviset:   feneltsiini*  iproniatsidi‡  isokarboksatsidi  isoniatsidi‡  linetsolidi  nialamidi  teditsolidi  tranyylisypromiini* 
MAOA-selektiiviset:   bifemelaani  eprobemidi  metralindoli†  minapriini‡  moklobemidi  pirlindoli*  tetrindoli†  toloksatooni 
MAOB-selektiiviset:  selegiliini
‡ markkinoilta poistettu lääke, † kokeellinen lääke,* ei myynnissä Suomessa
Pahoinvointilääkkeet
| --- | --- |
5-HT3 -serotoniini-ioni-kanava-antagonisti:   alosetroni  atsasetroni  bemesetroni  silansetroni  datsopridi  dolasetroni  granisetroni  lerisetroni  metoklopramidi  mianseriini  mirtatsapiini  ondansetroni  palonosetroni  ramosetroni  rikasetroni  tropisetroni 
CB1-antagonistit  (kannabinoidit):   dronabinoli  nabiloni  nonabiini  tetrahydrokannabinoli 
D2/D3 -antagonistit:   alitsapridi  bromopridi  domperidoni  haloperidoli  hydroksitsiini  itopridi  klebopridi  klooripromatsiini  metopimatsiini  proklooriperatsiini  tietyyliperatsiini  trimetobentsamidi 
H1-antagonisti  (antihistamiinit):   difenhydramiini  dimenhydrinaatti  hydroksitsiini  meklotsiini  prometatsiini  syklitsiini 
Muut:   ceriumoksalaatti  deksametasoni  loratsepaami  midatsolaami  propofoli  skopolamiini
Donna Summer

| Donna Summer |
| --- | --- |
 Donna Summer esiintymässä Nobelin rauhanpalkinnon konsertissa vuonna 2009.
Henkilötiedot
Syntynyt: 31. joulukuuta 1948 Boston, Massachusetts, Yhdysvallat
Kuollut: 17. toukokuuta 2012 (63 vuotta) Naples, Florida, Yhdysvallat
Ammatti:  laulaja, laulunkirjoittaja
Muusikko
Aktiivisena:  1969–2012
Tyylilajit:  pop, disco, rock, dance, R&B
Soittimet:  laulu, piano
Yhtyeet:  Giorgio Moroder, Brooklyn Dreams
Levy-yhtiöt:  Oasis Records Casablanca (1975–1980) Geffen (1980–1988) Atlantic (1988–1991) Mercury (1994–1996)  Warner-Elektra-Atlantic (1980–1991) Epic (1999–2001) Burgundy (2006–2012)
 Nimikirjoitus
Aiheesta muualla
www.donnasummer.com
  [ Muokkaa Wikidatassa ] [ ohje ]  
Donna Summer studiossa vuonna 1977.
Donna Summer (oik. LaDonna Adrian Gaines, 31. joulukuuta 1948 Boston, Massachusetts − 17. toukokuuta 2012 Naples, Florida) oli yhdysvaltalainen poplaulaja, joka tunnettiin parhaiten 1970-luvulla julkaistuista diskohiteistään.
Ura

Vuonna 1974 Summer lyöttäytyi yhteen tuottajien Giorgio Moroder ja Pete Bellotte kanssa tuottaakseen ensimmäisen soololevynsä. Summerin vuonna 1977 ilmestyneessä kappaleessa ”I Feel Love” olivat ensimmäiset täysin syntetisaattoreilla luodut taustat, ja kappale olikin omiaan vaikuttamaan elektronisen musiikin kehitykseen.lähde? Samana vuonna julkaistu ”Love to Love You Babe” on myös yksi Summerin tunnetuimmista kappaleista.
Summer oli harvinaisuus 1970-luvun diskopiireissä, sillä hänen uransa alkoi ennen diskobuumin alkua ja jatkui myös sen jälkeen. Uran suurin menestys oli tupla-albumi Bad Girls vuodelta 1979, jonka myötä myös suurempi yleisö tavoitti hänet. Summerin muita hittejä olivat muun muassa Barbra Streisandin kanssa tehty duetto ”No More Tears (Enough Is Enough)”, ”Last Dance”, ”Bad Girls”, ”Hot Stuff” ja ”On the Radio”. Summer voitti urallaan kaikkiaan viisi Grammy-palkintoa.
Summerin viimeisin hitti ”This Time I Know It’s for Real” ilmestyi 1989 Stock Aitken Watermanin tuottamalla ja kirjoittamalla albumilla Another Place And Time.
Yksityiselämä

Summer kuoli 63-vuotiaana 17. toukokuuta 2012 keuhkosyöpään.
Aiheesta muualla

Viralliset kotisivut
http://www.donnasummer.it/
Donna Summerin muistokirjoitus Helsingin Sanomissa (Arkistoitu – Internet Archive)
Wilenius

Wilenius tai Vilenius voi tarkoittaa seuraavia:
Sukunimi > Wilenius

Bengt Wilenius (s. 1944), jääkiekkoilija
Georg Wilenius (1831–1892), arkkitehti
Harald Wilenius (s. 1936), yritysjohtaja, kauppaneuvos
Jaana Wilenius (nyk. Liko, s. 1961), iskelmälaulaja
Kari Wilenius (s. 1940), oopperalaulaja ja -ohjaaja
Markku Wilenius (s. 1961), tutkija ja tulevaisuudentutkimuksen professori, Reijo Wileniuksen poika
Reijo Wilenius (1930–2019), filosofian professori ja päätoimittaja
Sakari Wilenius (s. 1997), taikuri ja juontaja
Tomi Wilenius (s. 1993), jääkiekkoilija
Waldemar Wilenius (1868–1940), arkkitehti
Wille Wilenius (oik. Michael Wilenius, s. 1961), manageri ja tuottaja
Sukunimi > Vilenius

Heikki Vilenius, toimittaja ja musiikkituottaja
Lauri Vilenius (1900–1969), pakinoitsija ja ammattiyhdistysmies
Mandi Terho (vuoteen 1910 Vilenius, 1885–1971), näyttelijä
Martta Vilenius (1910–1999), puutarhuri ja kirjailija
Perry Vilenius (oik. Kari Vilenius, s. 1963), muusikko
Tiina Vilenius (s. 1971), seiväshyppääjä
Muita

Wilenius Båtvarv, veneveistämö
| --- | --- |
: Tällä täsmennyssivulla luetellaan henkilöitä, joilla on sama sukunimi.
Timagenes

Timagenes Aleksandrialainen oli antiikin aikainen historioitsija. Hänen teoksensa, jonka nimi oli joko Basileis tai Peri Basileon, ei ole säilynyt nykypäivään, mutta Pompeius Trogus käytti sitä ehkä oman historiansa lähteenä.
Timagenes oli teoksessaan vihamielinen roomalaisia kohtaan.
Sudan mukaan Timageneen isä oli rahanvaihtaja. Timagenes joutui roomalaisten vangiksi vuonna 55 eaa. ja hänet vietiin Roomaan. Sullan poika Faustus vapautti myöhemmin hänet. Timageneestä tuli retoriikan opettaja ja myöhemmin hän kirjoitti historiaa käsittelevän teoksen. Timageneesta tuli pian Antoniuksen ja Asinius Pollion ystävä. Kuten Pollio, Timagenes loikkasi Antoniuksen ja Octavianuksen välisen sisällissodan aikana Octavianuksen puolelle. Timagenes menetti kuitenkin pian Octavianuksen suosion. Myöhemmin Timageneen kerrotaan polttaneen osan historiastaan joka käsitteli Augustusta.
Unicron

| Unicron> Henkilötiedot |
| --- | --- |
Koko nimi:  Unicron
Asema:  Kaaoksentuoja
Unicron on fiktiivinen hahmo Transformers-universumissa.
Unicron on kaikkien transformerien ja maailmankaikkeuden elävien olentojen yhteinen vihollinen. Valtava ja vanha hirviöplaneetta, joka syö kaiken tieltään. Unicron muuntautuu valtavaksi robotiksi. Unicronilla on myös valtavat, jumalalliset voimat. Hän pystyy luomaan itselleen alaisia ja pitämään näihin henkisen yhteyden. Transformers-sarjat päättyvät useasti Unicronin kukistamiseen, tämän saavuttua syömään suurimman saaliinsa: planeetta Cybertronin. Yleensä kun Unicron aikoo tuhota Cybertronin, Autobotit ja Decepticonit liittoutuvat yhteen tuhotakseen Unicronin.
The Transformers > The Transformers: The Movie

Unicron tulee mukaan elokuvassa The Transformers: The Movie. Elokuvan alussa Unicron hyökkää planeetta Lithonen kimppuun ja tuhoaa planeetan sekä sen asukkaat sukupuuttoon. Unicron muuntaa kuolevan Megatronin omaksi viestintuojakseen, voimakkaaksi ja vaaralliseksi Galvatroniksi. Unicron antaa Galvatronin tehtäväksi tuhota Autobottien johtajien Johtajuuden Matrixin, koska kyseessä on ainoa asia universumissa, jota Unicron pelkää ja ainoa, jolla on voimaa tuhota hänet. Galvatron yritti kuitenkin tuhota Matrixilla Unicronin, mutta Matrix ei totellut häntä. Unicron hyökkäsi Cybertronin kimppuun ja alkoi tuhota planeettaa. Hänen sisälleen joutuneet Autobotti Hot Rod ja Galvatron yrittivät liittoutua, mutta Unicron käytti henkistä yhteyttä, ottaakseen Galvatronin valtaansa. Lopulta Hot Rodista Autobottien uudeksi johtajaksi muuttunut Rodimus Prime tuhosi Unicronin avaamalla Matrixin päästämällä sen voimat valloilleen. Lopulta Unicron räjähti ja vain hänen päänsä jäi jäljelle alkaen kiertää Cybertronin ympärillä.
The Transformers > Sarjakuva

Autobottien ja Decepticonien välisen taistelun aikana transformerien jumala, Primus heräsi ja huusi valtavan tuskanhuudon. Tällöin Primuksen ikuinen vastustaja, Unicron, paikallisti miljoonia vuosia etsimänsä Cybertronin ja lähti kohti sitä. Autoboteille tuli kiire löytää kadonnut Matrix, jolla legendojen mukaan voidaan pysäyttää Unicron. Hieman ennen saapumistaan, Unicron lähetti sanansaattajansa, joita johti Galvatron, Cybertronille pelottamaan paikallisia Autobotteja ja tappamaan näiden johtaja, Emirate Xaaron. Kun kaikki Transformerit olivat saapuneet Cybertronille, Unicron otti henkisen yhteyden omiin, aivopesemiinsä Transformereihin ja määräsi nämä tappamaan Transformerien johtajana toimivan Optimus Primen. Puolta vaihtanut Galvatron kuitenkin pelasti Optimuksen. Lopulta Unicron saapui Cybertronille ja joutui taisteluun, heikkoja ja pieniä transaformereita vastaan. Unicron tappoi lukuisia Autobotteja ja Decepticoneja, mm. Decepticon-johtaja Scorponokin, Autobottijohtaja Emirate Xaaronin ja transformerien jumala Primuksen.
Lopulta Optimus Prime sai Matrixin hallintaansa ja lennätti itsensä ja avautuvan Matrixin suoraan Unicronin suusta sisälle. Tämän jälkeen tapahtui valtava räjähdys, joka tuhosi Unicronin lopullisesti. Myös Optimus Prime kuoli pian tämän jälkeen, räjähdyksestä saamiinsa vammoihin.
Unicron-trilogia > Transformers: Armada

Transformers: Armadassa Unicron esiintyy viimeisissä jaksoissa, joissa paljastuu, että hän on kerännyt voimansa Optimus Primen ja Megatronin välisestä vihasta ja negatiivisesta energiasta. Hän saa voimia myös Tähtimiekasta, Taivaankilvestä ja Tuomionpäivän tykistä, jotka hän sai Sidewaysin ja Thrustin avulla. Viimeisessä jaksossa Galvatron uhraa itsensä syöksyessään Unicronin suuhun jotta se ei voisi enää kerätä voimia hänen ja Optimuksen vihasta. Galvatronin kadottua Unicronin nieluun se räjähtää ja katoaa. Galvatronin sekä Unicronin oletetaan molempien tuhoutuneen ja Autobotit sekä Decepticonit liittoutuvat ja elävät sovussa keskenään Optimus Prime heidän johtajanaan.
Unicron-trilogia > Transformers: Energon

Unicronin tuhon jälkeen Autobotit ja Decepticonit elävät kymmenen vuoden ajan sovussa, kunnes Megatron herää henkiin, aikeenaan herättää myös Unicron, jotta voisi hallita sitä. Megatron ja Decepticonit onnistuvat herättämään Unicronin mutta Optimus Prime ja Autobotit kuitenkin tuhoavat Unicronin kehon. Räjähdyksestä huolimatta Unicronin elämän kipinä säilyy. Tämän jälkeen Unicronin elämän kipinä siirtyy Galvatronin ruumiiseen ja hallitsee sitä. Lopulta Galvatron kuitenkin saa vallan omasta kehostaan ja uhraa itsensä syöksymällä super-energonista koostuvaan aurinkoon, jonka seurauksena Galvatron ja Unicron tuhoutuvat, tällä kertaa pysyvästi.
Unicron-trilogia > Transfomers: Cybertron

Kymmenen vuoden jälkeen super-energon-aurinko muuttuu mustaksi aukoksi, joka uhkaa planeetta Cybertronia. Unicron mainitaan sarjassa useaan otteeseen, mutta häntä ei nähdä sarjassa sillä hän tuhoutui lopullisesti Transformers: Energonin lopussa.
Transformers: Prime

Sarjassa Transformers: Prime Unicron on muinainen paha olento, jonka 13 alkuperäistä Primea kukistivat kauan sitten. Kukistuneena Unicron lepäsi avaruudessa muodostuen itse maapallon ytimeksi. Hänen verestään syntyi pimeä energon, jota Decepticonit alkoivat käyttää aseenaan. Unicron vain mainitaan aluksi useaan otteeseen, kunnes hänet nähdään ensimmäisen kauden lopussa.
Planetaarinen järjestäytyminen aktivoi useita Maan tulivuoria ja niiden sisältä purkautui pimeää energonia. Kun Ratchet havaitsi niiden muistuttavan energonin toimintaa transformerin ruumiin sisällä, Autobotit tajusivat Maan olevan Unicronin keho, ja että purkaukset merkitsivät hänen heräämistään. Kun Unicron heräsi, Megatron kertoi hänelle Optimus Primesta ja yritti tunnustautua hänen palvelijakseen. Mutta Unicron vain halveksi Megatronia ja halusi tuhota Optimuksen itse. Hän alkoi taistella Autobotteja vastaan kalliosta ja kivestä muodostamillaan useilla avatareillaan. Lopulta Autobotit ja Megatron päättivät yhdessä mennä Maan ytimeen vaivuttamaan Unicronin jälleen uneen Johtajuuden Matriisilla, mutta tehdessään sen Optimus menetti kaikki Cybertronin sisällissotaan liittyvät muistonsa, kunnes Primejen viisaus ladattiin Matriisiin uudelleen Vector Sigman kautta.
Elokuvassa Predacons Rising selvisi, että Matriisin voima oli sinetöinyt vain Unicronin ruumiin. Hänen sydämensä, Vastakipinä, oli yhä aktiivinen. Kun Megatron oli saanut surmansa Autobottien toimesta ja Cybertronin ydin oli elvytetty, Unicron siirsi Vastakipinän Megatronin kehoon, jotta voisi matkustaa Cybertronille. Hän yritti uudelleenmyrkyttää planeetan luomalla Predaconien jäännöksistä epäkuolleen armeijan sitä varten. Yritys kuitenkin epäonnistui, kun Optimus käytti Ikikipinän tyhjennettyä säiliötä poistaakseen Vastakipinän Megatronin ruumiista ja vangitakseen Unicronin lopullisesti.
Elokuvasarja > Alkuperäinen jatkumo

Elokuvassa Transformers: Viimeinen ritari, Maa oli muodostunut Unicronin ympärille, kuten Aligned-jatkumon tarinoissa. Kuusi Unicronin sarvea nousivat esiin Maan uumenista, kun Cybertron lähestyi planeettaa Quintessan liikuttamana. Optimus tiesi, että Unicron oli Cybertronin muinainen vihollinen, ja Quintessa aivopesi hänet auttamaan imemään Unicronin elinvoima pois Maasta Cybertronin jälleenrakentamiseksi. Sektori 7:n entinen agentti, Seymour Simmons, auttoi Sir Edmund Burtonia löytämään kirjan, joka paljasti, että Unicronin sarvien keskipiste oli Stonehengessä. Optimuksen vapauduttua aivopesusta, Megatron ja Quintessa alkoivat imeä energiaa Unicronista Cybertroniin, mutta Autobotit ja ihmiset pysäyttävät heidät. Quintessa kuitenkin selviää ja omaksuu ihmisvaleasun, jossa hän yrittää kertoa Unicronin sarvia tutkiville tiedemiehille kuinka tuhota Unicron.
Elokuvasarja > Uusi jatkumo

Elokuvassa Transformers: Rise of the Beasts, Unicron esitetäänkin planeettoja syövänä olentona, jota Terrorconit (Scourge, Nightbird ja Battletrap), Sweepit (Freezer ja Novakane) sekä Predaconeihin kuuluvat Scorponokit palvelevat. Aluksi hän tuhosi Maximalien kotiplaneetan ja lähetti Terrorconit etsimään Transwarp-avainta, jolla avata portaaleja muihin maailmoihin. Terrorconit saavat avaimen molemmat puolikkaat käsiinsä ja avaavat portaalin, jonka kautta Unicron yrittää päästä tuhoamaan Maan. Mutta Optimus tuhoaa avaimen, mikä sulkee portaalin ja vangitsee Unicronin ulottuvuuksien väliseen tilaan.
Unicronin ääninäyttelijä elokuvassa on Colman Domingo.
Muut > The War Within

Unicronista vihjailtiin lyhyesti The War Withinin toisen osan lopussa. Ilmeisesti Unicronin piti tulla mukaan kuvioihin kolmannen tarinanosuuden lopussa, mutta kustannusyhtiön kaatuminen lopetti sarjan liian aikaisin.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1986 | Orson Welles |  | The Transformers: The Movie |  |
| 1986 | Roger C. Carmel | The Transformers |  |  |
| 2003–2004 | Mark Acheson | Transformers: Armada Transformers: Energon |  |  |
| 2004 | Matthew King |  |  | Transformers |
| 2011 2013 | John Noble | Transformers: Prime | Transformers Prime Beast Hunters: Predacons Rising |  |
| 2023 | Colman Domingo |  | Transformers: Rise of the Beasts |  |
Aiheesta muualla

Lisätietoa Unicronista TFWIKI.Netissä, Transformers-aiheisesta wikiassa
Transformers
Unicron planeettamuodossaan syö planeetta Lithonen, elokuvassa The Transformers: The Movie.
Artapanos

Artapanos Aleksandrialainen (m.kreik. Ἀρτάπανος ὁ Ἀλεξανδρεύς, Artapanos ho Aleksandreus, lat. Artapanus; 100-luku eaa.) oli hellenistinen juutalainen historioitsija joka vaikutti Aleksandriassa. Hän kirjoitti juutalaisten historiasta. Hän muun muassa väitti, että egyptiläiset olivat oppineet tieteensä ja teknologiansa Moosekselta juutalaisten ollessa maassa ennen Exodusta.
Artapanoksen teokset eivät ole säilyneet, mutta niistä on säilynyt osia myöhempien historioitsijoiden, pääasiassa Eusebioksen (Praeparatio Evangelica ix. 18, 23) ja Klemens Aleksandrialaisen (Stromata i. 23, 154) teoksissa.
Lähteitä

Työrinoja, Reijo: Platonismi, aristotelismi ja teologia keskiajalla teoksessa Korkman, Petter & Mikko Yrjönsuuri (toim.): Filosofian historian kehityslinjoja.  Helsinki: Gaudeamus, 1999.  ISBN 951-662-708-0
Kemiantekniikka

Kemiantekniikkaa teollisessa skaalassa: tislauslaitos
Kemiantekniikka on prosessitekniikkaan sisältyvä tekniikan ala, jossa keskitytään kemiallisten prosessien kehittämiseen ja tekniseen toteuttamiseen teollisessa mittakaavassa. Kemiantekniikka on insinööritaitoa, jossa  sovelletaan luonnontieteitä, esimerkiksi fysiikkaa ja kemiaa, sekä matematiikkaa tekniikan kehittämiseen. Teollisesta näkökulmasta prosessitekniikka on laajempi käsite kuin kemiantekniikka, koska teollisten prosessilaitosten tuotantotekniikkaan sisältyy osia, jotka eivät ole kemiantekniikkaa.
Esimerkkinä voisi käyttää appelsiinin mehustamista. Laboratoriossa se tehtäisiin käsin puristamalla. Menetelmä ei kuitenkaan laajennu suureen mittakaavaan, koska se vaatisi kokonaisen armeijan työntekijöitä puristamaan joka appelsiinin käsin. Teollisuusmittakaavaan prosessi automatisoidaan. Esimerkiksi kone kuorii appelsiinin, jonka toinen kone murskaa ja suodattaa mehun pois.
Kemiantekniikan aloja

Prosessiautomaatio, prosessien mittaukseen ja hallintaan keskittyvä tietotekniikka
Katalyysitutkimus ja pintakemia, eli pinnoilla ja kalvoissa tapahtuvien ilmiöiden tutkimus
Reaktiotekniikka, reaktorien suunnittelu ja reaktioiden aineensiirto
Kemianlaitetekniikka, yksikköoperaatiot, massansiirto-, ja erotuslaitteet, kuten putket, pumput, tislaimet
Laitossuunnittelu, tehdaskokonaisuuksien prosessilaitteistojen suunnittelu ja hinnan selvittäminen
Bioprosessitekniikka, biologisten prosessien, kuten käymisen, toteuttaminen teollisuusmittakaavaan
Polymeeriteknologia, muovien ja polymeerien valmistustekniikka, kuten polymerointikatalyytit
Metallurginen prosessitekniikka eli prosessimetallurgia
Kemiantekniikka ei ole kemiaa, joka on luonnontiede. Kemiantekniikkaan ei kuulu paperinvalmistus tai puunjalostus itsessään. Metsäteollisuus tai paperi- ja selluteollisuus ovat erillisiä aloja, jotka ovat tilaaja-, eli asiakasaloja kemiantekniikalle. Esimerkiksi paperikoneen vedenpuhdistus on tyypillinen toimeksianto kemiantekniikan asiantuntijoille puunjalostuksessa.
Tausta

Kemiantekniikan soveltamiseen tarvitaan myös riittävä määrä asiantuntemusta kemiasta:
Orgaaninen kemia, monimutkaiset hiilipohjaiset molekyylit, erityisesti eloperäiset ja bioaktiiviset (lääkkeet)
Epäorgaaninen kemia, käyttöä erityisesti kaivosteollisuudessa ja puolijohdekehityksessä ja tekniikassa
Fysikaalinen kemia: esimerkiksi termodynamiikka, sähkökemia, sovelluksena esimerkiksi polttokennojen, polttokennoreaktorien ja nanotekniikan tutkimus
Analyyttinen kemia: kemiallinen analyysi on teollisuudessa laadun kontrolloinnin ja prosessien hallinnan kannalta keskeistä.
Kemiantekniikka Suomessa

Kemianteollisuus on metsäteollisuuden jälkeen Suomen toiseksi suurin teollisuudenala. Kemian tekniikan sovelluskohteita ja Suomessa alalla toimivia yrityksiä:
Öljynjalostus, Neste
Maalit ja pinnoitteet, Tikkurila
Lääketuotanto, Orion
Hienokemikaalit, CABB
DNA-testit, Finnzymes
Elintarviketeollisuus, Valio
Teollisuuskemikaalit, Kemira
Puhdistusaineet ja tekniset kemikaalit, esim. Berner ja Kiilto
Päivittäistavarat, esim. Cederroth
Kosmetiikka, Lumene
Katalysaattorit, Ecocat
Räjähdysaineet, Forcit
Suomessa on myös kaivosteollisuutta, kuten Kemin kromikaivos.
Suomessa on myös kehitetty ohutkalvojen kasvatukseen puolijohdeteollisuudessa käytetty menetelmä atomic layer deposition (ALD), jolla voidaan tuottaa atominpaksuinen kerros kerrallaan.
Monien metallien (koboltti, nikkeli, kupari) valmistus tapahtuu kemiallisesti vaikka yritykset kuuluvatkin metalliteollisuuteen.
Kemiantekniikka Suomessa > Koulutus

Kemiantekniikan suomalaisia tutkintoja ovat ammatilliset perustutkinnot prosessinhoitaja ja laborantti sekä ammattikorkeakoulututkinto insinööri (AMK). Lisäksi on olemassa ylempi ammattikorkeakoulututkinto insinööri (ylempi AMK). Kemiantekniikan ammattikorkeakouluohjelmia on Turun ammattikorkeakoulussa ja Metropoliassa, aikaisemmin myös Satakunnan ammattikorkeakoulussa. Kemiantekniikan yliopistotutkintoja ovat tekniikan kandidaatti, diplomi-insinööri, tekniikan lisensiaatti sekä tekniikan tohtori. Kemiantekniikan yliopistotason koulutusta saa Suomessa seuraavista yliopistoista: Aalto-yliopisto, Oulun yliopisto, Åbo Akademi ja Lappeenrannan teknillinen yliopisto.
Aiheesta muualla

Kuvia tai muita tiedostoja aiheesta Kemiantekniikka Wikimedia Commonsissa
Esko Riihelä

Esko Riihelä (15. toukokuuta 1939 Asikkala – 3. lokakuuta 2017 Helsinki ) oli liikenneohjelmistaan tunnettu radiotoimittaja, joka jäi eläkkeelle Yleisradiosta 1. joulukuuta 2002, mutta jatkoi edelleen toimittajan työtä vapaana toimittajana. Hän muun muassa vastaili lukijoiden liikennekysymyksiin Iltalehden Kysy Eskolta -palstalla.
Riihelä aloitti liikenneohjelmien teon vuonna 1969, kun Yleisradio aloitti liikenteen ilmiöistä kertovan ohjelman. Ohjelmaa tekemässä oli edustajia Yleisradion lisäksi poliisista, liikenneministeriöstä, Autoliitosta ja Liikenneturvasta. Riihelä voitti parhaan radioesiintyjän Telviksen seitsemän kertaa. Vuosina 1970–1974 Riihelä soitti myös DJ Eemuna levyjä Helsingin Tavastialla kolmena iltana viikossa.
Riihelä istui vuosina 1997–2004 kokoomuksen edustajana Helsingin kaupunginvaltuustossa, minkä jälkeen hän oli siellä kauden 2005–2008 varavaltuutetun paikalta, kun Jussi Pajunen valittiin keväällä 2005 kaupunginjohtajaksi. Riihelä oli myös Uudenmaan maakuntavaltuuston toinen varapuheenjohtaja.
Riihelä kuoli pitkäaikaiseen sairauteen lokakuussa 2017.
Populaarikulttuurissa

Martti Servo on tehnyt Esko Riihelästä kappaleen ”Eiköhän kiitetä Riihelää” ja Anssi Kela kappaleen ”Esko Riihelän painajainen”.
Aiheesta muualla

Esko Riihelä toimitti liikenteen sujuvaksi. Yle Elävä arkisto.
Esko Riihelän muistokirjoitus Helsingin Sanomissa.
Karoliina Kestin katoamistapaus

| Karoliina Kesti |
| --- | --- |
Kansallisuus:  suomalainen
Syntynyt:  14. syyskuuta 1995
Kuollut:  31. heinäkuuta 2011 (15 vuotta) Tampere
Kuolinsyy:  hukkuminen
Katoaminen
Kateissa:  31. heinäkuuta – 7. syyskuuta 2011
Karoliina Kesti (14. syyskuuta 1995 Tampere – 31. heinäkuuta 2011 Tampere) katosi kotimatkallaan Tampereella heinäkuun 2011 lopulla. Tapaus keräsi runsaasti huomiota tiedotusvälineissä. Poliisi tutki 15-vuotiaan Kestin katoamista aluksi kadonneen henkilön etsintänä, mutta käynnisti 22. elokuuta tapon esitutkinnan. Hänet löydettiin 7. syyskuuta Likolammi-nimisestä lammesta Tampereella. Ruumiinavauksen perusteella Kestin kuolinsyy oli yksiselitteisesti hukkuminen. Poliisi sai tapauksen tutkinnan päätökseen helmikuussa 2012, ja tutkinnassa kävi ilmi, että tapaukseen ei liity rikosta.